พอดีว่าหนูกินยาคุม 28 วัน เเล้วกินไปได้ 8 เม็ดแล้วมีเลือดคล้ายประจำเดือน เป็นอาการของอะไรคะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นกรณีที่เป็นผลจากยาคุม การรับประทานยาคุมกำเนิดในช่วง 2-3แผงแรก อาจมีเลือดออกกะปริดกะปรอยได้นะคะ เมื่อรับประทานพ้นแผงที่ 3ไปแล้ว ประจำเดือนจะมาสม่ำเสมอขึ้นค่ะอีกกรณีที่พบเลือดออกกะปริดกะปรอยได้ คือ การรับประทานยาไม่สม่ำเสมอ ไม่ตรงเวลา จะทำให้เกิดระดับยาไม่คงที่ ทำให้เกิดอาการดังกล่าวได้ค่ะแนะนำให้ รับประทานยาสม่ำเสมอตรงเวลา หากปรับเปลี่ยนการรับประทานยาแล้ว ยังมีปัญหาเลือดออกผิดปกติ แนะนำไปพบแพทย์เพื่อตรวจหาสาเหตุนะคะ